open-index/open-wikipedia-markdown huggingface dataset:
Sausas ežerėlis

**Sausas ežerėlis** – nedidelis ežeras šiaurinėje Vilniaus miesto dalyje, Verkių regioniniame parke, Ežerėlių geomorfologiniame draustinyje. Telkšo tarp Žaliųjų Ežerų ir Gulbinėlių gatvių, į pietvakarius nuo Also ežerėlio.

Sausas ežerėlis priklauso Neries mažųjų intakų (su Nerimi) baseinui. Ežerėlio hidrologinis nr. 12030116 , plotas – 6,7 ha. Ežerėlis ištįsęs šiaurės–pietų kryptimi iki 0,5 km, jo plotis siekia iki 0,27 km. Altitudė 132,7 m. Krantai aukštoki, tik šiaurinis ir pietinis žemi. Ežeras per vidurį susiaurėjęs, šiaurinė dalis labai užžėlusi vandens augalija, užankanti. Vandens telkinį supa Verkių miškas, šiaurinėje dalyje užpelkėjęs. Pietuose upeliu jungiasi su Bevardžiu ežerėliu (Neries baseinas).

Ežerėvardis kilo nuo žodžio *sausas* („be drėgmės, išdžiūvęs“).

## Šaltiniai

## Nuorodos

* Sąrašas:Vilniaus miesto ežerai
* Apie Sausą ežerėlį ''Gamtos kataloge''
Fo (sriuba)

**Fo** – makaronų sriuba iš Vietnamo. Gaminama iš sultinio, ryžių makaronų, mėsos (jautiena arba vištiena) ir žalumynų. Populiarus greitas maistas Vietname. Išplitęs patiekalas ir Vakarų šalyse.

Po Vietnamo karo pasipylus pabėgėliams iš Vietnamo į Vakarų šalis atkeliavo ir vietnamiečių virtuvė. Fo išpopuliarėjo Paryžiuje, JAV, Kanadoje, Australijoje.
Naujųjų Verkių ežeras

**Naujųjų Verkių ežeras** – nedidelis ežeras šiaurinėje Vilniaus miesto dalyje, Naujuosiuose Verkiuose. Telkšo gilokoje dauboje, supamas Verkių miško ir Turniškių miško parko (rytuose). Šiaurinėje pakrantėje stovi Naujųjų Verkių popieriaus fabrikas. Patenka į Verkių RP.

Naujųjų Verkių ežeras priklauso Neries mažųjų intakų (su Nerimi) baseinui. Ežero hidrologinis nr. 12030113.

Ežero ilgis iš šiaurės į pietus 0,25 km, plotis 0,17 km, plotas 3 ha. Altitudė 100,7 m. Prateka iš šiaurės į pietus Turniškių upelis.

## Šaltiniai

## Nuorodos

* Sąrašas:Vilniaus miesto ežerai
* Naujųjų Verkių ežeras ''Gamtos kataloge''
Bikaras

**Bikaras** () – koralinis atolas Ramiajame vandenyne, Maršalo Salose, Ratako salų grandinės šiaurėje. Atolas yra 579 km į šiaurę nuo Madžūro, 71 km į šiaurę nuo artimiausio Utiriko atolo.

Atolas daugiakampio formos, ilgis 13 km, plotis 8 km. Rifas nenutrūkstantis, įvairiose jo vietose yra 6 smulkios salelės, iš kurių didžiausios – Bikaro ir Džabvelo. Atolo sausumos plotas 0,5 km², lagūnos plotas 37,4 km². Bikaras pasižymi neliesta gamta, čia auga kokospalmės, pandanai, glemžūnės, ratiklės, portulakos, heliotropai, sutinkamos 23 paukščių rūšys.

Atolą 1817 m. aplankė Oto fon Kocebaus ekspedicija. Bikaras niekad nebuvo gyvenamas, čia kartais užklysdavo maršaliečiai, rinkę paukščių kiaušinius, kokosus; yra japonų žvejų laivo nuolaužos.
Utirikas

**Utirikas** () – koralinis atolas Ramiajame vandenyne, Maršalo Salose, Ratako salų grandinės šiaurėje. Atolas yra tuoj į rytus nuo Takos atolo, artimiausias atolas į pietus – Ailukas, į šiaurę – Bikaras.

Atolas trikampio formos, ilgis 16 km, plotis 10 km. Rifas vakaruose su pertrūkiais, jį sudaro 10 salelių, iš kurių didžiausios – Utiriko (pietrytinis kampas) ir Aono (pietvakarinis kampas). Atolo sausumos plotas 2,43 km², lagūnos plotas 55,73 km².

Atolą 1527 m. pastebėjo Alvaro de Saavedros ekspedicija. Utirikas patyrė radioaktyvią taršą dėl branduolinių bandymų Bikinio atole.

1998 m. Utirike gyveno 409 gyventojai. Jie gyvena Utiriko kaime, šalia kurio yra lėktuvų nusileidimo takas.
Aneni Nojus

**Aneni Nojus** – miestas rytų centrinėje Moldovoje, 36 km nuo Kišiniovo. Rajono adminstracinis centras. 11 700 gyventojų (2012 m.). Turi penkis priemiesčius: *Albiniţa*, *Beriozchi*, *Hîrbovăţul Nou*, *Ruseni* ir *Socoleni*.

## Sportas
* Agarista-ȘS Anenii Noi – moterų futbolo klubas; Moldavijos čempionės.

## Miestų partnerystė
*  Korostenis, Ukraina
*  Babruiskas, Baltarusija

## Išnašos
Taka (atolas)

**Taka** arba ***Tokė*** () – koralinis atolas Ramiajame vandenyne, Maršalo Salose, Ratako salų grandinės šiaurėje. Atolas yra 160 km į šiaurę nuo Madžūro, 10 km į pietvakarius nuo Utiriko.

Atolas trikampio formos, ilgis 14 km. Rifas vakaruose yra pertrūkis, jį sudaro 6 smulkios salelės, iš kurių didžiausia – Takos (pietryčiuose). Atolo sausumos plotas 0,57 km², lagūnos plotas 93,1 km².

Atolą 1527 m. pastebėjo Alvaro de Saavedros ekspedicija. Taka patyrė radioaktyvią taršą dėl branduolinių bandymų Bikinio atole. Takos atolas negyvenamas, bet neretai lankomas Utiriko gyventojų.
Ailukas

**Ailukas** () – koralinis atolas Ramiajame vandenyne, Maršalo Salose, Ratako salų grandinės centrinėje dalyje. Atolas yra 72 km į šiaurę nuo Votjės atolo, į šiaurės rytus nuo Liekiepo (ir Džemo), į pietus nuo Utiriko ir Takos atolų.

Atolas trikampio formos, ilgis 29,5 km, plotis 14 km. Rifas vakaruose su pertrūkiais, jį sudaro 57 salelės, kurios beveik visos yra rytinėje atolo linijoje (Ailukas, Alietas, Bigenas, Kapenas, Enidžabras, Enedželaras ir kt.), tik Agluės salelė yra vakaruose, o Enidžė – pietuose. Atolo sausumos plotas 5,36 km², lagūnos plotas 177,34 km².

Atolą 1565 m. pastebėjo Migelio Lopeso de Legaspio ekspedicija ir pavadino *Los Placeres* (dvi iš salelių įvardintos *San Pedro* ir *San Pablo*).

1998 m. Ailuke gyveno 513 gyventojų. Dauguma (451) jų gyveno Ailuko salelėje, kurioje yra lėktuvų nusileidimo takas. Enidžabre gyveno 22, Bigene 13 žmonių, dar po keletą kitose salelėse.
Džemas (sala)

**Džemas** () – maža negyvenama koralinė sala Ramiajame vandenyne, Maršalo Salose, Ratako salų grandinės centrinėje dalyje. Sala yra 42 km į pietvakarius nuo Ailuko, 35 km į šiaurės rytus nuo Likiepo.

Salelė 0,6 km ilgio, 0,4 km pločio, 1 m aukščio. Į rytus nuo jos driekiasi neilgas rifas. Plotas – 0,16 km². Dengiama palmių ir krūmynų.

Salą 1565 m. pastebėjo Migelio Lopeso de Legaspio ekspedicija ir pavadino *Los Pajaros* („Paukščių sala“).
Juzefas Zalivskis

**Juzefas Zalivskis** (1797 m. kovo 22 d. Jurbarke, Rusijos imperija – 1855 m. balandžio 1 d. Paryžiuje, Prancūzija) – pulkininkas, 1831 m. sukilimo dalyvis.

## Biografija

Gimė 1867 m. sausio 27 d. Jurbarke, baigė jėzuitų mokykla. 1818 m. įstojo Lenkijos kongreso karalystės kariuomenę. 1831 m. sukilimo pradžioje lapkričio mėnesį dalyvavo Varšuvos karališkojo arsenalo puolime. Buvo vienas iš aktyviausių partizaninio karo dalyvių, suformavo *Ostrolenkos Kurpių* būrį, kuris bazavosi Kurpių girioje. Po sukilimo emigravo į Prancūziją, įsitraukė į laisvųjų Masonų veiklą. Kartu su Joachimu Leleveliu įkūrė slaptą organizaciją *Zemsta Ludu* (Žmonių kerštas), kurios tikslas padedant karbonarams įvykdyti revoliucijas Austrijos ir Rusijos imperijose. 1833 m. lapkritį Juzefas Zalivskis su maža grupe žmonių slapta grįžo į Lenkiją ir bandė iš naujo įžiebti sukilimą, tačiau buvo suimtas austrų ir nuteistas mirties bausme, tačiau vėliau bausmė pakeista į 20 metų kalėjimo, įkalintas Kufšteino kalėjime. Po amnestijos 1848 m. grįžo į Prancūziją ir įstojo į Lenkų demokratinę bendriją. Mirė 1855 m. balandžio 1 d. Paryžiuje, palaidotas Monmartro kapinėse.


Kurpiki ostrołęckie 1831.PNG|„Ostrolenkos Kurpių“ partizanų pulkininkas J. Zalivskis
Cimetière de Montmartre - Tombeaux des soldats polonais 001.JPG|Juzefo Zalivskio kapas


## Nuorodos
* Biografija I (lenk.) ;
* Biografija II (lenk.) .
Likiepas

**Likiepas** () – koralinis atolas Ramiajame vandenyne, Maršalo Salose, Ratako salų grandinės centrinėje dalyje. Atolas yra 55 km į šiaurės vakarus nuo Votjės atolo, į šiaurės rytus Liekiepo yra Ailuko atolas ir maža Džemo salelė.

Atolas netaisyklingos formos, išsitęsęs iš šiaurės vakarų į pietryčius. Rifas daugelyje vietų turi pertrūkius. Įvairiose atolo žiedo vietose yra 65 salelės, iš kurių didžiausios yra Likiepas, Mvatas, Malė, Kapenoras, Biebė, Meronas, Kilomvaras, Lukunoras ir kt. Atolo sausumos plotas 10,26 km², lagūnos plotas 424 km². Likiepe yra aukščiausia šalies vieta, siekianti 10 m aukštį.

Atolą 1543 m. pastebėjo Rui Lopeso de Viljaloboso ekspedicija. 1565 m. Migelio Lopeso de Legaspio ekspedicija atolą pavadino *Los Corrales*. XIX a. pab. čia veikė vokiečių pirklių ir banginių medžiotojų punktas.

1998 m. Likiepe gyveno 482 gyventojai. Dauguma jų gyveno Likiepo salelėje, kurioje yra lėktuvų nusileidimo takas.
Medžitas

**Medžitas** () – koralinė sala Ramiajame vandenyne, Maršalo Salose, Ratako salų grandinės centrinėje dalyje. Sala yra 110 km į šiaurės rytus nuo Votjės atolo.

Salos ilgis iš šiaurės į pietus 3,5 km, plotis 0,75 km, aukštis – 3 m. Medžitą supa koralinis rifas, salos centre yra mažas gėlavandenis ežeras.

Atolą 1565 m. pastebėjo Migelio Lopeso de Legaspio ekspedicija ir pavadino *Los Barbudos* („Barzdotųjų sala“). 1817 m. Oto fon Kocebaus ekspedicija salą pavadino ***Naujųjų Metų sala***.

1998 m. Medžito saloje gyveno 416 gyventojų, susitelkusių salos pietuose. Yra lėktuvų nusileidimo takas. Verčiamasi pandanų, duonmedžių, taro auginimu.
Vašingtono aikštė

**Vilniaus Vašingtono aikštė** (*Vašingtono skveras*) yra Vilniaus miesto centre, šalia Lukiškių aikštės ir Baltojo tilto.

1996 m. taip pavadinta Lietuvoje apsilankius JAV valstybės sekretorei Madeleine Albright. Ta proga prie aikštės fontano (vieno seniausių Vilniuje) buvo pastatytas Lietuvos ir Amerikos draugystės atminimo akmuo.

2010 m. aikštėje atidengta atminimo lenta, kurioje lietuvių ir anglų kalbomis iškaltas laikinai valstybės sekretoriaus pareigas ėjusio Sumner Welles 1940 m. liepos 23 d. oficialus Valstybės departamento pareiškimas.

Dalis vietos gyventojų, anksčiau gyvenę Tumo–Vaižganto gatvėje, buvo pasipiktinę vienašališku Vilniaus savivaldybės sprendimu dėl šio pavadinimo suteikimo kai kuriems lietuvių klasiko vardu vadintiems adresatams.

## Panašūs pavadinimai Vilniuje
Ne pirmas Vilniaus skveras, kuriam suteiktas JAV toponimas. Pašilaičiuose, tarp Gabijos gatvės ir Laisvės prospekto, yra Čikagos alėja.

2013 m. lapkritį numatyta pavadinti vietą ties Antakalnio ir L. Sapiegos gatvių sankirta, Antakalnio seniūnijoje, Pensilvanijos skveru. Antakalnio bendruomenė tam nepritarė.

## Šaltiniai
Irene Piotrowski

**Irenė Macijauskaitė-Piotrowski** (g. 1941 m. liepos 9 d. Skaudvilėje) – buvusi Kanados lengvaatletė, sprinterė. Atstovavo Kanados rinktinę 1964 m. Tokijo ir 1968 m. Meksiko vasaros olimpinėse žaidynėse. 1967 m. laimėjo bronzos medalį 100 m bėgimo rungtyje Pan Amerikos žaidynėse Vinipege.

## Biografija

Gimė 1941 m. liepos 9 d. Skaudvilėje, artėjant raudonajai armijai kartu su tėvais pasitraukė į Vokietiją iš kur 1948 m. išvyko gyventi į Vankuverį. Mokydamasi mokykloje pamėgo bėgimą, tačiau 1959 m. baigusi mokslus tapo mokytoja. Po kiek laiko vėl pradėjo intensyviai sportuoti, jos treneriu tapo jos būsimas vyras Heinz Piotrowski. 1962 m. bėgikė pagerino Kanados 100 m bėgimo rekordą. 1963 m. tapo Kanados 100 m bėgimo rungties nugalėtoja ir 1964 m. išvyko į Tokijo olimpines žaidynes, kur pusfinalyje savo bėgime užėmė 5 vietą. 1968 m. olimpinėse žaidynėse Meksike dar kartą pagerino Kanados rekordą 11,3 sekundžių, tačiau medalio iškovoti nepavyko, pusfinalyje savo bėgime užėmė 6 vietą. 1973 m. pasitraukė iš profesionalaus sporto ir išsiskyrė su vyru. 1993 m. įtraukta į Britų Kolumbijos šlovės muziejų.

## Pasiekimai

* 1967 m. Pan Amerikos žaidynės 100 m bėgimo rungtyje 3 vieta; estafetėje 4x100 m 2 vieta
* 1966 m. Sandraugos žaidynėse 100 m bėgimo rungtyje 2 vieta; 200 m 3 vieta
* 1964 m. pasaulio uždarų patalpų lengvosios atletikos čempionatas 2 vieta

## Šaltiniai

## Nuorodos

* Biografija: Reality Beyond The Olympics (ang.);
* Irene Piotrowski sportsreference.com (ang.) ;
* Biografija (ang.) .
Europos aikštė

**Europos aikštė** – dešiniajame Neries krante, prie Vilniaus miesto savivaldybės komplekso Konstitucijos prospekte esanti aikštė. Priklauso Šnipiškių seniūnijai.

Vienas didžiausių verslo traukos centrų Vilniuje. Be miesto savivaldybės, čia yra ir Valstybinė ligonių kasos, Vilniaus verslo uosto, kiti aukšti pastatai. 2004 m. atidarytas Europos bokštas – aukščiausias pastatas Baltijos šalyse. Centre įrengtas fontanas.

Ties aikšte Konstitucijos prospektą kerta požeminė pėsčiųjų perėja, pritaikyta neįgaliųjų judėjimui.

Greta aikštės stovi prekybos centras „Europa“, kuriame dirba kavinės, paslaugų salonai, parduotuvės.

Atidaryta 2004 m. gegužės 1 d. Atidarė Vilniaus meras Artūras Zuokas. 


VLK by Augustas Didzgalvis.jpg|Valstybinė ligonių kasa (2023 m.)


## Šaltiniai
Apolonija

**Apolonija** gali reikšti:

* Šventoji Apolonija – Krikščionybės šventoji. Su ja susijęs plačiai paplitęs krikščioniškas vardas;
* Senovės graikų įkurti miestai ():
** Apolonija (Etolija) – dab. Graikijoje, prie Naupakto;
** Apolonija (Atosas) – dab. Graikijoje, prie Atoso kalno;
** Apolonija (Chalkidikė) – dab. Graikijoje, Chalkidikėje;
** Apolonija (Tesalonikai) – dab. Graikijoje, netoli nuo Tesalonikų;
** Apolonija (Kavala) – dab. Graikijoje, dab. Kavalos teritorijoje;
** Apolonija (Sifnas) – dab. Graikijoje, Sifno saloje;
** Apolonija (Šiaurės Kreta) – dab. Graikijoje, Kretos saloje;
** Apolonija (Pietų Kreta) – dab. Graikijoje, Kretos saloje;
** Apolonija (Kreta) – dab. Graikijoje, Kretos salos gilumoje;
** Apolonija (Ilyrija) – dab. Albanijoje;
** Apolonija (Trakija) – dab. Bulgarijoje;
** Apolonija (Sicilija) – dab. Italijoje, Sicilijoje;
** Apolonija (Sirija) – dab. Izraelyje;
** Apolonija (Libija) – dab. Libijoje;
** Apolonija (Likija) – dab. Turkijoje;
** Apolonija (Mizija) – dab. Turkijoje;
** Apolonija (Pisidija) – dab. Turkijoje;
** Apolonija prie Rindako – dab. Turkijoje;
** Apolonija – dab. Turkijoje, dar vadinta Asu;
Nužudyti kunigą

**Nužudyti kunigą** () – režisierės Agnieškos Holand 1988 m. sukurta politinė drama apie 1980 m. Lenkojoje prasidėjusį „Solidarumo“ judėjimą. Filmo pagrindu tapo tikra istorija apie kunigą Jerzy Popiełuszko, kurį 1984 m. nužudė slaptųjų tarnybų agentai.

## Pagrindiniai aktoriai
: *Aktorius – vaidmuo*
* Christopher Lambert – tėvas Alekas
* Ed Harris – Stafanas
* Joss Ackland – pulkininkas
* Tim Roth – Igoris
* Pete Postlethwaite – Jozefas
* Joanne Whalley – Ana
Maybach Zeppelin

**Maybach Zeppelin** – prestižinis „Maybach“ kompanijos automobilis, gamintas 1928–1934 m. Pavadintas cepelinų garbei, kuriems prieškariu kompanija gamino variklius. Automobilis buvo toks didelis, kad vokiečių vairuotojai privalėjo išsilaikyti sunkvežimio, kurio masė didesnė nei 2,5 t, vairuotojo licenciją. Po „Daimler Double Six“ ir kartu su „Voisin“, tai buvo antrasis prabangus automobilis su V12 varikliu.

## DS7
„DS7“ (*Doppel Sechs 7*) versija turėjo 6971 cm³ darbinio tūrio V12 variklį, išvystantį 150 AG, esant 2800 aps./min. ir buvo gaminama nuo 1929 iki 1930 m. Pirmasis modelis vadinosi tiesiog „Maybach 12“, kurio pardavimai prasidėjo 1928 m. 1930 m. pakeistas „DS7“ gavo emblemą „Zeppelin“, kuri buvo pritvirtinta tarp priekinių žibintų, ant radiatoriaus grotelių; nors automobilis visur vadinamas „Maybach Zeppelin“, tai niekada nebuvo oficialus jo pavadinimas.

Karlo Maibacho variklio stūmokliai, kurių matmenys 86×100 mm, išdėstyti dideliais atstumais, alkūninis velenas turėjo 8 guolius, kurių vienas, esantis gale, palaikė veleną. Triukšmo mažinimui jie buvo pagaminti iš specialiomis dervomis impregnuotų kompozitinių medžiagų. Dar viena šio variklio ypatybė – trijų guolių dangteliai tvirtinosi keturiais prailgintais varžtais.

## DS8
1930 m., po „DS7“ modelio, išleistas „DS8“. Jame buvo sumontuotas 7977 cm³ darbinio tūrio V12 variklis, kuris išvystė 200 AG, esant gana mažoms 3200 aps./min. apsukoms. Šis variklis tuo metu buvo vienas galingiausių pasaulyje. Nepriklausomai nuo kėbulo tipo, automobilis galėdavo įsibėgėti iki 171 km/h.

2012 m. rugpjūtį „DS8 Cabriolet“ aukcione parduotas už 1,3 mln. eurų. Automobilyje buvo sumontuota reta „Variorex“ aštuonių pavarų dėžė su vakuuminiu perjungimu. Manoma, kad tai viena iš 100 tokių pagamintų dėžių.

## Atgimimas
Kai „Maybach“ atgimė „DaimlerChrysler“ pavadinimu, seni „Maybach“ automobiliai, tarp jų ir prabangus „Zeppelin“, buvo naudojami kaip rinkodaros dalis, kuria buvo siekiama susieti prekinį ženklą su originalios automobilių kompanijos palikimu. Klasikinių pavadinimų atgimimas lėmė padidėjusį atstatytų „Maybach“ automobilių populiarumą.
Mei Feingold

**Mei Feingold** (, g. 1982 m. gruodžio 16 d. Rišon Lezione) – Izraelio dainininkė. 2009 metais Feingold dalyvavo Izraelio televizijos šou *Kokhav Nolad 7*, jame užėmė 3 vietą. Feingold atstovavo Izraeliui 2014 m. Eurovizijos dainų konkurse su daina „Same Heart“.

## Išnašos


## Nuorodos

* Daina „Same Heart“

|-
Flor-de-Lis

**„Flor-de-Lis“** – portugalų akustinė folk grupė, susiformavusi 2004 m. Lisabonoje. Grupę sudaro Daniela Varela (vokalas), Paulo Pereira (gitara), Jose Camacho (gitara), Jorge Marques (gitara), Ana Sofia Campeã (akordeonas) ir Pedro Marques (būgnai).

2009 m. grupė dalyvavo Eurovizijos dainų konkurse su daina „Todas As Ruas Do Amor“ ir jame užėmė penkioliktą vietą.

## Diskografija

### Albumai
* 2010 – Signo Solar

## Nuorodos
* Flor-de-lis – „Todas As Ruas Do Amor“ (video)

|-
Epyro karalystė

**Epyras** () – senovinė karalystė, kilusi iš Epyro istorinio regiono (dab. Graikijos šiaurės vakaruose ir Albanijos pietuose). Didžiąją dalį istorijos karalystę valdė **Eakidų dinastija** (, ). Vėlesniuoju laikotarpiu valstybė vadinosi **Epyriečių lyga**.

## Istorija

### Eakidų dinastija

Iki karalystės susiformavimo Epyre egzistavo trys gentiniai susivienijimai: chaonai buvo šiaurės vakarinėje regiono dalyje, molosai gyveno į pietus nuo jų, o tesprotai užėmė pietinę regiono dalį. Molosų tarpe kilusi Eakidų dinastija nuo 370 m. pr. m. e. tapo vis stipresnė regione. Ji sudarė sąjungą su greta augusia Makedonija. Tarp šių valstybių dinastijų buvo tamprūs kraujo ryšiai. Apie 343 m. pr. m. e. mirus molosų valdovui Aribui, jo įpėdinis Aleksandras titulavosi Epyro karaliumi ir iki 330 m. pr. m. e. suvienijo visas regiono gentis į vieningą valstybę.

Epyras visą laiką turėjo interesų gretimoje Italijoje, kur sudarė sąjungą su graikų kolonijomis (Didžiąja Graikija) prieš pusiasalyje augančią Romos įtaką. Karalius Pyras (297–272 m. pr. m. e.) rengė ekspedicijas į Italiją. Nors Heraklėjos mūšyje (280) jis sumušė romėnų armiją, pergalė prie Askulo (279) pareikalavo didžiulių netekčių, dėl ko ji žinoma kaip Pyro pergalė. Galiausiai Epyrui teko atsisakyti ambicijų Italijoje ir Sicilijoje.

### Epyriečių lyga
233 m. pr. m. e. nužudžius paskutinį Eakidų dinastijos karalių Pyrą III, į sostą sėdo jo sesuo Deidamija, tačiau ji irgi buvo nužudyta. Kadangi taip galutinai pasibaigė Eakidų dinastija, epyriečiai nebeturėjo karalių, bet toliau išlaikė trijų genčių vienybę. Jų sąjunga vadinama **Epyriečių lyga** (). Neramumų metu Epyras neteko nemažų sričių pietuose, kartu su sostine Amvrakija. Naująja sostine tapo Fenikė chaonų teritorijoje.

Nuo 215 m. pr. m. e. Roma kišosi į Epyro ir visos Graikijos reikalus. Dėl to kilo Makedonijos karai, Pirmojo (214–205) ir Antrojo (200–196 m. pr. m. e.) karų metu epyriečiai išlaikė tarpusavio vienybę, kovodami prieš Romą. Tačiau Trečiojo karo metu molosai liko Makedonijos pusėje, o chaonai ir tesprotai perėjo į romėnų. Tai lėmė Romos pergalę Epyre, ir lyga 168 m. pr. m. e. buvo įjungta į Romos imperiją. Ji įjungta į Makedonijos provinciją.

## Valdovai (Eakidų dinastija)

* Admetus (~470–430 m. pr. m. e.)
* Tarhypas (430–392 m. pr. m. e.)
* Alketas I (390, 385–370 m. pr. m. e.)
* Neoptolemas I (370–357 m. pr. m. e.)
:* Troas (Epyras)
* Arybas (373–343 m. pr. m. e.)
* Aleksandras I (342–331/330 m. pr. m. e.)
:* Ptolemėjas I (Epyras)
:* Helenas (Epyras)
* Eakidas (319–317 m. pr. m. e.)
:* Deidamija I (Epyras)
* Neoptolemas I (317–313 m. pr. m. e.), pakartotinai
* Alketas II (313–306 m. pr. m. e.)
* Pyras I (307–302 m. pr. m. e.)
* Neoptolemas II (302–297 m. pr. m. e.)
:* Kadmėja (Epyras)
* Pyras I (297–272 m. pr. m. e.), pakartotinai
* Aleksandras II (272–255 m. pr. m. e.)
* Olimpija II (Epyras), regentas
* Pyras II (255–237 m. pr. m. e.)
* Ptolemėjas (237–234 m. pr. m. e.)
* Pyras III
:* Nereidė (Epyras)
:* Deidamija (233 m. pr. m. e.)
Dubosarų rajonas

**Dubosarų rajonas** – vienas iš Moldovos administracinių vienetų, esantis šalies rytuose. Administracinis centras – Kočierai. 2012 m. duomenimis, rajone gyveno 35 200 gyventojų.

## Geografija
Dubosarų rajonas šiaurės vakaruose ribojasi su Orhėju, pietvakariuose su Kriuleniu bei rytuose su Dubesariu, Padniestrėje. Rajono reljefas lygus. Šiaurinėje dalyje iškyla į 200 m aukštį. Erozija nėra intensyvi. Rajonas yra Dniestro upės, kuri teka šiaurės pietų kryptimi, baseine.

1954 m. pastačius Dubesario hidroelektrinę, buvo suformuotas Dubesario tvenkinys. Telkinio plotas – 67,5 km², ilgis pagal Dniestro vagą – apie 128 km, vidutinis plotis – 528 m, vidutinis gylis – 7,2 m, didžiausias – 19 m.

## Tautinė sudėtis
Entertainment Weekly

**„Entertainment Weekly“** – JAV savaitinis žurnalas, leidžiamas bendrovės „Time Inc.“, „Time Warner“ korporacijos padalinio. Žurnalo temos apima filmus, televiziją, muziką, Brodvėjaus teatro spektaklius, knygas ir populiariąją kultūrą. Tiražas siekia 1 781 934 egz. (2012 m. duomenys). Seserinis leidinys – „People Weekly“.

Skirtingai nuo „Us Weekly“ ar „In Touch Weekly“, žurnalas daugiau dėmesio skiria pramogų žiniasklaidos naujienoms ir kritikos recenzijoms nei temoms apie įžymybes. Taip pat skirtingai nei „Variety“ ir „The Hollywood Reporter“, „Entertainment Weekly“ labiau koncentruojasi ties paprastų piliečių tiksline auditorija nei į žmones, dirbančius žiniasklaidos industrijoje.

## Istorija
Žurnalą sukūrė Jeff Jarvis, o įsteigė Michael Klingensmith, kuris ėjo leidėjo pareigas iki 1996 m. spalio. Pirmasis leidimas išėjo 1990 m. vasario 16 d. Ant pirmojo numerio viršelio buvo pavaizduota dainininkė k.d. lang. Žodis *entertainment* didžiosiomis raidėmis pradėtas rašyti nuo 1992 m.

2003 m. žurnalo tiražą vidutiniškai sudarė 1,7 mln. kopijų per savaitę. 2006 m. vyriausiasis redaktorius Rick Tetzeli inicijavo grafinį žurnalo maketavimo pertvarkymą, kad šis atrodytų modernesnis.

## Nuorodos
* Oficiali svetainė
Votjė

**Votjė** () – koralinis atolas Ramiajame vandenyne, Maršalo Salose, Ratako salų grandinės centrinėje dalyje. Atolas yra tarp Maloelapo pietryčiuose, Ailuko šiaurėje ir Likiepo šiaurės vakaruose; tuoj į pietus nuo Votjė yra Erikuibo atolas.

Atolas netaisyklingos formos, išsitęsęs iš rytų į vakarus 45 km, plotis siekia 18 km. Rifas pietuose ir vakaruose turi pertrūkių. Įvairiose atolo žiedo vietose yra 75 salelės, iš kurių didžiausios yra Votjė, Ormedas, Anelidžikas, Ožkų sala ir kt. Atolo sausumos plotas 8,18 km², lagūnos plotas 624 km². Tai vienas didžiausių (pagal bendrą plotą) Maršalo Salų atolų.

Atolą 1542 m. pastebėjo Rui Lopeso de Viljaloboso ekspedicija. Ispanų šaliniuose jis minimas kaip *Los Corales* („Koralų salos“) arba *San Esteban*. XIX a. veikė vokiečių prekybinis postas. XX a. vid. čia buvo svarbus karinis aerodromas, veikė japonų karinė bazė.

2006 m. Votjė atole gyveno 880 gyventojų. Jie susitelkę Votjė salelėje, kurioje yra lėktuvų nusileidimo takas, prieplauka, aukštoji mokykla, 4 bažnyčios, keletas parduotuvių, restoranas. Taip pat gyvenama Vedmedžo salelė. Kitos negyvenamos, naudojamos kopros rinkimui.
Maloelapas

**Maloelapas** () – koralinis atolas Ramiajame vandenyne, Maršalo Salose, Ratako salų grandinės centrinėje dalyje. Atolas yra į šiaurę nuo Madžūro, į pietryčius nuo Votjė. Už 18 km į pietus nuo Maloelapo yra Auro atolas.

Atolas netaisyklingos formos, išsitęsęs iš pietryčių į šiaurės vakarus. Rifas pietuose ir vakaruose turi pertrūkių. Įvairiose atolo žiedo vietose yra 71 salelė, iš kurių didžiausios yra Taroa, Kabenas, Airikas. Atolo sausumos plotas 9,8 km², lagūnos plotas 972 km². Tai vienas didžiausių (pagal bendrą plotą) Maršalo Salų atolų.

XIX a. veikė vokiečių prekybinis postas. XX a. vid. Taroa saloje veikė japonų karinė oro bazė, buvo lėktuvų takas ir Kabene.

1999 m. Maloelapo atole gyveno 856 gyventojai. Pagrindinė gyvenvietė yra Taroa salelėje, kuri apgyvendinta nuo 1970 m. Joje yra japonų karinės bazės liekanos, lėktuvų tūpimo takas. Tradiciškai svarbiausia Maloelapo gyvenvietė yra Kabene. Kitos gyvenamos salelės yra Airikas, Volotas, Tžangas.
Auras

**Auras** () – koralinis atolas Ramiajame vandenyne, Maršalo Salose, Ratako salų grandinės centrinėje dalyje. Atolas yra į šiaurę nuo Madžūro, 18 km į pietus nuo Maloelapo.

Atolas yra rombo formos, išsitęsęs iš pietryčių į šiaurės vakarus. Rifas pietuose ir vakaruose turi pertrūkių. Įvairiose atolo žiedo vietose yra 42 salelės, iš kurių didžiausios yra Auras, Tabalis, Bigenas, Bikonbvaras, Biklababas. Atolo sausumos plotas 2,17 km², lagūnos plotas 92,6 km².

1999 m. Auro atole gyveno 438 gyventojai. Pagrindinė gyvenvietė yra Auro salelėje, kurioje yra lėktuvų nusileidimo takas. Kitos gyvenamos salelės yra Tabalis, Bigenas.
Erikubas

**Erikubas** () – koralinis atolas Ramiajame vandenyne, Maršalo Salose, Ratako salų grandinės centrinėje dalyje. Atolas yra 8,6 km į pietus nuo Votjė atolo.

Atolas pailgos formos, išsitęsęs iš šiaurės vakarų į pietryčius. Rifas su pertrūkiais, jį sudaro 6 salelės, iš kurių didžiausios yra Kidenkanas ir Enegas. Atolo sausumos plotas 1,53 km², lagūnos plotas 230 km².

Atolas 1542 m. greičiausiai buvo pastebėtas Rui Lopeso de Viljaloboso ekspedicijos, tačiau šaltiniuose minimas nuo 1566 m., kai čia lankėsi Lopė Martino laivas.

Erikubas negyvenamas, jį lanko kopros rinkėjai iš Votjė.
Delapas

**Delapas** arba ***Dalapas*** () – salelė ir gyvenvietė Maršalo Salose, Madžūro atolo pietryčiuose. Kartu su Uliga ir Džaritu sudaro bendriją, atitinkančią šalies sostinę. Ilgis 2,1 km, plotis 0,58 km, užima 64,8 ha plotą.

Delape 1998 m. gyveno 6339 žmonės.

Per Delapą eina kelias tarp Uligos (šiaurėje) ir Lauros (vakaruose, Madžūro salelėje). Yra Maršalų Salų kapitolijus, Delapo pradinė mokykla, kopros ir kokosų aliejaus gamykla, prekybos centras, jūrinių resursų valdyba, dokas, Madžūro ligoninė, teatras, telekomunikacijų valdyba, Air Marshall Islands būstinė ir kitos viešosios įstaigos.
Variety

**„Variety“** – JAV savaitinis pramogų ir prekybos žurnalas, priklausantis bendrovei „Penske Media Corporation“.

Žurnalo turinys apima filmų naujienas, recenzijas ir kitą susijusią informaciją. Internetinėje versijoje saugomi filmų archyvai, bilietų pardavimų rezultatai, kūrybinių grupių, gamybos laikotarpio ir kitokie duomenys, datuojami 1914 m. Bendras visų versijų tiražas 2011 m. siekė 61 144 egz.

## Istorija
Žurnalą Niujorke 1905 m. gruodžio 16 d. įsteigė Sime Silverman. Jis buvo leidžiamas kas savaitę ir aptardavo vodevilio aktualijas. 1933 m. Holivude (Los Andželas) pradėtas leisti seserinis žurnalas „Daily Variety“, kuriame apžvelgiamos kino industrijos aktualijos. 1998 m. išėjo „Daily Variety Gotham“, skirtas Niujorko auditorijai.

## Išnašos

## Nuorodos
* Oficiali svetainė
Uliga

**Uliga** () – gyvenvietė ir salelė Maršalo Salose, Madžūro atolo rytuose. Kartu su Delapu ir Džaritu sudaro bendriją, kuri atitinka šalies sostinę. Ilgis 2,2 km, plotis iki 0,28 km, salelės plotas 29,3 ha.

Uligoje 1998 m. gyveno 2144 žmonės.

Per Uligą eina pagrindinis atolo kelias iš Džarito (šiaurėje) per Delapą (pietuose) į Laurą. Yra Maršalo Salų kolegija, Uligos dokas, muziejus su viešąja biblioteka.
Kristmemelio mūšis

**Kristmemelio mūšis** – įvyko 1315 m. rudenį tarp Lietuvos Didžiosios kunigaikštystės ir Vokiečių ordino kariuomenių.

Kryžiuočiai Kristmemelio pilį pastatė 1313 m. balandžio 8–22 dienomis. Didysis magistras Karolis iš Tryro, norėdamas praplėsti krikščionių žemes, subūrė visą savo kariuomenę ir Nemuno pakrantėje, per šešias mylias aukščiau Ragainės, pastatė Kristmemelio pilį.

1315 m. rugsėjo 25 lietuviai su visa savo jėga apsupo Kristmemelio pilį, pastatydami tris mašinas ir su savimi turėdami daug rusinų lankininkų. Galiausiai kryžiuočiai su maža kariuomene prieš juos kovojo laivų mūšyje, o paskui iš Karaliaučiaus spalio 12 dieną išžygiavo su didele kariuomene, bet prieš tai, kai ten nuvyko, spalio 11 dieną lietuviai atsitraukė. Vytenis, lietuvių karalius, subūrė visus tinkamus karui savo karalystės vyrus ir apsupo Kristmemelio pilį, kurią 17 dienų iš visų pusių smarkiai puldinėjo su dviem apgulos mašinomis ir daugybe šaulių. Todėl kryžiuočiai sudegino savo pilies papilį, norėdami išvengti galimų pavojų. Tuo metu iš Sembos atplaukė šiai piliai padėti dar 160 kryžiuočių, tačiau lietuviai taip sumaniai užstojo visus kelius bei visas prieigas į šią pilį, kad niekas negalėjo į ją pakliūti, nors ir ne kartą mėgino šitai padaryti. Dėl to kryžiuočiai turėjo pasilikti laivuose, kur juos kiekvieną dieną puldinėjo lietuviai. Šiose kovose lietuviai neteko daug vyrų nukautaisiais ir sunkiai sužeistaisiais, o kryžiuočiai – 18 karių sužeistaisiais. Nieko šiuo būdu nepešę, galop jie 17 dieną, kai jau ketino pasitraukti, sužinoję, kad artėja magistras su didele kariuomene, priėjo pilies gynybinį griovį ir ten prinešė malkų, šieno, stagarų ir šiaudų, norėdami žūt būt pilį sudeginti. Tokia galybė benešiojančių ir bepuldinėjančių lietuvių buvo nukauta ir nepasiekę tikslo lietuviai pasitraukė, sudeginę apgulos mašinas.

## Literatūra

* Urban, William. The Teutonic Knights: A Military History. Greenhill Books. London, 2003, pp. 162, 167, 168. ISBN 1-85367-535-0

## Šaltiniai
Džaritas

**Džaritas** () arba ***Daritas, Rita*** – gyvenvietė ir salelė Maršalo Salose, Madžūro atolo šiaurės rytuose. Kartu su Uliga ir Delapu sudaro bendriją, atitinkančią šalies sostinę. Ilgis 1,4 km, plotis iki 0,35 km, salelė užima 38,9 ha plotą.

1998 m. Džarite gyveno 7103 žmonių. Tai daugiausiai gyventojų turinti Maršalo Salų gyvenvietė.

Džarite prasideda Madžūro atolą jungiantis kelias į Laurą. Džaritas yra daugiausia gyvenamųjų namų kvartalas. Čia veikia Maršalo Salų aukštoji mokykla, Ritos pradinė mokykla.
Delapas-Uliga-Džaritas

**Delapas-Uliga-Džaritas** arba **Delapas-Uliga-Daritas** () – Maršalo Salų sostinę atitinkanti gyvenviečių bendrija Madžūro atole (19 418 gyv.). Ją sudaro:
* Delapas
* Uliga
* Džaritas
Laura (Maršalo Salos)

**Laura** () – gyvenvietė Maršalo Salose, Madžūro atolo vakaruose, didžiausioje Madžūro salelėje. Tai yra didžiausia ir aukščiausia atolo salelė.

2006 m. Lauroje gyveno ~2200 žmonių. Laura apstatyta gerokai rečiau, nei Delapo-Uligos-Džarito bendrija. Su pastarąja, Laurą jungia Madžūro atolo kelias. Būdingi daugiausia gyvenamieji namai, yra Lauros mokykla.

Toliau pietinę Madžūro salelės dalį užima Adželtakė.
Rairokas

**Rairokas** () – gyvenvietė Maršalo Salose, Ilgojoje (*Long Island*) salelėje, Madžūro atolo pietuose, tarp Delapo rytuose ir Adželtakės vakaruose (Madžūro salelė). Plotas – 62,2 ha.

Pro Rairoką eina Madžūro atolą jungiantis kelias. Yra pradinė mokykla, JAV ambasada, kelios parduotuvės, žuvininkystės ūkis. Tuoj į vakarus nuo Rairoko, Anenelibvo ir Lokodžbaro salelėse yra Maršalo Salų tarptautinis oro uostas.
Adželtakė

**Adželtakė** () – gyvenvietė Maršalo Salose, Madžūro atolo pietuose, užima Madžūro salelės rytinę dalį. Toliau vakaruose yra Laura, rytuose Maršalo Salų tarptautinis oro uostas ir Rairokas.

Gyvenvietę kerta Madžūro atolą jungiąs kelias. Aplink jį išsidėstę gyvenamieji namai.
Arnas (atolas)

**Arnas** () – koralinis atolas Ramiajame vandenyne, Maršalo Salose, Ratako salų grandinės pietinėje dalyje. Atolas yra 20 km į rytus nuo Madžūro.

Atolas netaisyklingos formos, rifo linija labai vingiuota, šiaurėje daug kur pertrūkusi. Apima vieną didelę centrinę lagūną (plotas 338,7 km²), bei nuo jos atskiria dar dvi lagūnas šiaurėje ir rytuose. Rifo žiedą sudaro 133 salelės (didžiausios – Kebdželtakas, Ulienas, Bikaredžas, Adželtokrokas, Rearlaplapas ir kt.). Bendras sausumos plotas – 12,95 km².

1998 m. Arno atole gyveno 2068 gyventojai. Gyvenamos salos yra Adželtokrokas, Kebdželtakas, Rearlaplapas, Langoras (yra Tinako lėktuvų tūpimo takas), Tutu.
Milis (atolas)

**Milis** () – koralinis atolas Ramiajame vandenyne, Maršalo Salose, Ratako salų grandinės pietinėje dalyje. Atolas yra ~80 km į pietus nuo Madžūro. Tuoj į pietus nuo Milio yra mažas Nokso atolas.

Atolas netaisyklingos formos, rifo linija labai vingiuota, šiaurėje daug kur pertrūkusi. Rifo žiedą sudaro 92 salelės (didžiausios – Milis, Enadžetas, Alu). Bendras sausumos plotas – 14,9 km². Tai antras pagal sausumos plotą šalies atolas (po Kvadžaleino). Lagūna apima 763 km².

1823 m. Milyje buvo išsodinta maištaujanti laivo „Globe“ įgula. XIX a. pab. įsteigta vokiečių prekybinė bazė, bažnyčia. II pasaulinio karo metais čia buvo japonų karinė oro bazė. Daug japonų amunicijos liekanų tebėra išlikę.

1998 m. Milio atole gyveno 1032 gyventojai. Svarbiausios gyvenamos salelės yra Milio ir Enadžeto, jose yra lėktuvų tūpimo takai. Žmonės taip pat gyvena Nalu, Lukonvoro, Tokevos ir Vau salelėse.
Noksas

**Noksas** () arba **Nadikdikas** () – koralinis atolas Ramiajame vandenyne, Maršalo Salose, Ratako salų grandinės pietinėje dalyje. Atolas siauru Kly sąsiauriu atskirtas nuo Milio atolo.

Atolas mažas, pailgas, 11 km ilgio ir 2 km pločio. Iš 18 salelių (didžiausios – Aelingeo, Nadikdikas ir Nariktalis) sudarytas rifas, supa mažą, smėlingą lagūną, kurios plotas 3,42 km². Bendras sausumos plotas – 0,98 km².

Nokso atolas negyvenamas, jį aplanko kopros rinkėjai iš Milio.
Tomas Žebrauskas

**Tomas Žebrauskas** (1714 m. lapkričio 24 d. Žemaitijoje – 1758 m. kovo 18 d. Vilniuje)&nbsp;– Vilniaus universiteto profesorius, Lietuvos astronomas, matematikas, architektas. Jėzuitas, filosofijos ir laisvųjų mokslų daktaras, 1752 m. Vilniaus universiteto astronomijos observatorijos įkūrėjas. Tomo Žebrausko gimtoji kalba buvo lietuvių. Rašytiniuose šaltiniuose ir nekrologe jis vadinamas „lithuanus".

Savo įkurtame fizikos kabinete atliko viešas demonstracijas, kurios buvo labai populiarios Vilniaus aukštuomenėje.

## Biografija

Tomas Žebrauskas gimė 1714 m. lapkričio 24 d. Žemaitijoje, tikslesnė gimimo vieta nėra žinoma. Mokėsi Naugarduko jėzuitų kolegijoje. 1732 m. įstojo į Jėzuitų ordiną. 1734-1735 m. mokytojavo Kauno kolegijoje. 1735–1738 m. Žebrauskas studijavo Vilniaus universitete filosofiją, 1740–1744 m. teologiją. 1743 m. Vilniaus katedroje įšventintas į kunigus. 1750– 1752 m. Prahoje tobulinosi pas matematiką J. Steplingą.

Nuo 1752 m. Vilniaus universiteto matematikos katedros vedėjas; 1753 m.– profesorius. T.Žebrauskas pirmasis atskyrė matematikos mokslą nuo filosofijos mokslų. Jo mokiniais buvo Martynas Počobutas, Kazimieras Naruševičius ir kt.

1752 m. Tomas Žebrauskas suprojektavo Vilniaus astronomijos observatorijos pastatą. 1753 m. įsteigė universiteto fizikos ir astronomijos kabinetus, vadovavo observatorijos statybai. 1753–1758 m. VU observatorijos direktorius. Vykdė astronominius stebėjimus (stebėjo Jupiterio palydovų okultacijas). Pagal Tomo Žebrausko projektą buvo pagaminta elektros mašina fizikos kabinetui. Paskaitas iliustruodavo eksperimentais.

1756 m. Žebrauskas nustatė Vilniaus geografinę platumą. Lotynų kalba parašė aritmetikos ir geometrijos egzaminų programų, laiške Steplingui aprašė, kaip nustatė tikrąjį dangaus poliaus aukštį Vilniaus mieste.

Tomas Žebrauskas pasižymėjo ir kaip architektas. Vilniuje jis suprojektavo ne tik puošnų Vilniaus observatorijos fasadą, bet rekonstravo ir Šv. Ignoto bažnyčią, dalyvavo kuriant Šv. Kazimiero bažnyčios altorius, padėjo remontuoti Šv. Jonų bažnyčią, projektavo Kražių bažnyčią.

## Palikimas
* Tarandėje yra Tomo Žebrausko gatvė.

## Šaltiniai
The Hollywood Reporter

**„The Hollywood Reporter“** – JAV savaitinis žurnalas, leidžiamas bendrovės „Prometheus Global Media“. Žurnalo temos apima Holivudo kino pramonę, televiziją ir kitas pramogų rūšis bei su Holivudu susijusias mados tendencijas, finansus, teisę, technologijas, gyvenseną ir politiką. Žurnalo įstaigos būstinė įsikūrusi Los Andžele.

Pastarąjį šimtmetį „The Hollywood Reporter“ buvo vienas iš dviejų didžiausių leidinių, skelbusių Holivudo aktualijas. Kitas – „Variety“.

## Istorija
„The Hollywood Reporter“ 1930 m. rugsėjį įsteigė William Wilkerson. Tai buvo pirmasis Holivudo pramogų ir prekybos dienraštis. 1962 m. mirus Vilkersonui, jo našlė, Tichi Wilkerson Kassel, perėmė laikraščio vyriausiosios redaktorės ir leidėjos pareigas. 1988 m. ji pardavė teises į žurnalą leidėjui „BPI“. Olandų leidybos konsorciumas „Verenigde Nederlandse Uitgeverijen“ įsigijo „THR“ 2006 m. 2007 m. dienraštį įsigijo „Nielsen Company“, 2009 m. – „Prometheus Global Media“. Pastarąją 2013 m. įsigijo „Guggenheim Digital Media“.

## Išnašos

## Nuorodos
* Oficiali svetainė
Apostolos Vellios

**Apostolas Veliosas** (*Apostolos Vellios*; g. 1992 m. sausio 8 d.) – Graikijos futbolininkas, puolėjas; atstovavo šalies jaunimo rinktinėms.

## Karjera

### Klubinė karjera
Profesionalaus futbolininko karjerą Veliosas pradėjo „Iraklio“ klube 2008 m., kuriame anksčiau rungtyniavo jo tėvas Kostas Veliosas. Pirmąsias oficialias rungtynes jis sužaidė 2009 m. balandžio 26 d., pasirodęs aikštėje po keitimo, o lapkričio 7 d. pelnė pirmąjį įvartį rungtynėse su „Olympiacos FC“, padėdamas savo komandai pasiekti lygiąsias rungtynėse su vienu čempionato lyderių. Per visą sezoną jis 9 kartus pasirodė aikštėje (visus po keitimo) ir pelnė 2 įvarčius.

2011 m. susidomėjimą Veliosu išreiškė „Fulham“, „Olympiacos“ ir „Bologna“, tačiau sausio mėn. už 250 tūkst. svarų sterlingų pasirašė 4 metų sutartį su „Evertonu“. Rungtyniaudamas klubo rezervinėje komandoje pasižymėjo įvarčiu jau pirmosiose rungtynėse. 2011 m. balandžio 2 d. debiutavo pagrindinėje komandoje rungtynėse prieš „Aston Villa FC“. Pirmąjį įvartį Veliosas pelnė rugsėjo 17 d. rungtynėse su „Wigan Athletic FC“, tačiau pagrindinėje sudėtyje įsitvirtinti nepavyko, tad rungtynivo rezervinėje komandoje. 2014 m. nuomos pagrindais perleistas Blackpool FC.

## Rinktinės
Sužaidė 14 rungtynių Graikijos U-19 rinktinėje ir pelnė 7 įvarčius.

Sužaidė 21 rungtynes U-21 rinktinėje (4 įvarčiai).

2016 m. debiutavo Grakijos nacionalinėje rinktinėje.

## Išnašos

## Nuorodos
*
Leon Osman

**Leonas Osmanas** (*Leon Osman*; g. 1981 m. gegužės 17 d.) – karjerą baigęs anglų futbolininkas, rungtyniavęs saugo pozicijoje.

## Biografija
Osmanas gimė Didžiajame Mančesteryje, jo tėvas kilęs iš Kipro, o senelis – iš Somalio.

## Karjera

### Klubinė karjera
Osmanas 1998 m. pradėjo lankyti futbolo treniruotes Everton FC jaunimo akademijoje, su kurios komanda pelnė FA Cup jaunimo turnyro taurę, tačiau tame pat sezone patyrė traumą ir turėjo be futbolo praleisti visus metus.

2002 m. jis buvo paskolintas Carlisle United FC klubui, rungtyniaujančiam žemesnėje lygoje, ir sezono pabaigoje buvo pripažintas geriausiu komandos žaidėju. 2003 m., nepavykus patekti į pagrindinę Evertono sudėtį, jis vėl buvo paskolintas, šį kartą Derby County FC komandai. Čia sezonas jam tai pat susiklostė sėkmingai ir „Derby“ domėjosi galimybe įsigyti futbolininką, tačiau sandėris neįvyko. Likus 3 rungtynėms iki sezono pabaigos, Osmanas grįžo į Evertoną, kuriame debiutavo rungtynėse su Wolverhampton Wanderers FC ir per kelias žaidimo minutes sugebėjo pelnyti įvartį.

Nuo 2004–05 m. sezono Osmanas tapo pagrindinės sudėties žaidėju, o 2013 m. kovo 16 d. rungtynės su Manchester City FC jam buvo 300-osios komandos sudėtyje.

## Tarptautinė karjera
Dėl savo kilmės Osmanas galėjo atstovauti Turkijos nacionalinei rinktinei, tačiau pasirinko Angliją. Šios šalies U-16 rinktinėje jis sužaidė 5 rungtynes, o 2012 m. lapkričio 14 d., būdamas 31, debiutavo nacionalinėje rinktinėje draugiškose rungtynėse su Švedija.

## Šaltiniai
Melanžas (reikšmės)

Žodis ***melanžas*** gali reikšti:

* melanžas – kiaušinių baltymų ir trynių mišinys;
* melanžas – sulfato ir nitrato rūgščių mišinys, susidarantis gaminant H₂SO₄;
* melanžas – spalvų mišinys tekstilėje;
* melanžas, melanžinis verpalas – įvairiaspalviai mezgimo siūlai; verpalas iš dviejų ar daugiau spalvų pluoštų, sumaišytų prieš verpimą; kiekvienas mišinio pluoštas yra vienaspalvis.

## Susiję terminai
* Wiener Melange – kavos rūšis
Latvija (reikšmės)

**Latvija** gali reikšti:
* Latvija – valstybė Europos šiaurės rytuose;
* Latvija – Rygos autobusų fabrike gamintas mikroautobusas.
Dienai brėkštant

**Dienai brėkštant** (serb. Кад сване дан, ) – serbų režisieriaus Goran Paskaljević 2012 metų filmas. Serbija šį filmą pristatinėjo Oskarui geriausios filmo užsienio kalba kategorijoje 85-ai Oskarų teikimo ceremonijai, tačiau jis nepateko į trumpąjį nominuotųjų sąrašą.

## Siužetas
Miša Brankov – į pensiją išėjęs muzikos profesorius. Vieną dieną gauna laišką, kuriame jo prašoma atvykti į Žydų muziejų Belgrade. Muziejuje profesorius sužino, kad kasinėjant buvusią Antrojo pasaulionio karo metu koncentracijos stovyklą miesto centre, buvo rasta metalinė dėžutė. Dėžutės turinys atskleidžia, kad Miša buvo žydų vaikas, tėvų laiku išsiųstas pas draugus į užmiestį. Jo tikrieji tėvai iš stovyklos taip ir nebegrįžo. Netikėta žinia visiškai sujaukia profesoriaus mintis ir jis bando iš naujo susidėlioti kas jis toks ir ką jam reiškia tikrosios kilmės atskleidimas. Profesorius nutaria pabaigti tikrojo tėvo muzikinį kūrinį, kurio fragmentas buvo toje pačioje dėžutėje ir atlikti jį buvusios koncentracijos stovyklos teritorijoje. Vieninteliais seno žmogaus pagalbininkais tampa visuomenės atstumti čigonai.

## Vaidina
* Mustafa Nadarević – profesorius Miša Brankov
* Mira Banjac – Ana Brankov
* Zafir Hadžimanov – Marko Popović
* Predrag Ejdus – rabinas
* Meto Jovanovski – Mitar
* Toma Jovanović – Najfeld
* Rade Kojadinović – Kosta Brankov
* Olga Odanović – Izbeglica
* Nada Sargin – Marija

## Išnašos
La Pineda

**La Pineda** () – gyvenvietė Taragonos provincijoje, Katalonijoje (Ispanija), netoli Taragonos. Priklauso Vila Sekos savivaldybei. Pavadinta pagal čia anksčiau augusias Viduržemio jūros pušis (pgl. isp. *el pino* – „pušis“).

## Transportas
Pagrindine susisiekimo priemone La Pinedoje yra visuomeninis autobusų transportas *Bus Plana*. Pagrindine gatve *Passeig de Pau Casals* eina keletas maršrutų iš Taragonos, Vilafortūnos, Vila Sekos, Kambrilio, Salou, kuris yra kiek į vakarus La Pinedos. Pagrindinėje gatvėje yra 5 autobuso stotelės. Kiekvienoje jų yra stendai su nurodytais maršrutais ir miesto schema, dažnai ten stovi vertėjai, kurie gali paaiškinti kaip nuvažiuoti ten kur reikia. Artimiausios geležinkelio stotys: Salou ir Port Aventura.

## Pliažai
* **Plaja-de-La-Pineda** – 2,5 km ilgio, apie 98 tūkst. kv.m ploto.
* **Plaja-de-El’s-Prats** – pakrantės ruožas nuo Plaja-de-La-Pineda iki bangolaužio. Čia daugiausia ilsisi ir maudosi netoliese esančių gyvenamųjų kompleksų gyventojai. Promenadoje yra kavinės ir restoranai, taip pat keletas vaikų aikštelių, skveras.
* **Playa del Racó** – „Mėlynąją vėliavą“ dėl puikių sąlygų ir išvystytos infrastruktūros turintis pliažas.

## Įžymybės

Pagrindinė La Pinedos atrakcija yra vandens parkas „Aquopolis“, esantis jos pagrindinėje gatvėje. Plotas daugiau nei 110 tūkst. kv.m. Akvaparko teritorijoje yravandens atrakcionai, kalneliai, pramogos vaikams, minigolfas. Toje pat teritorijoje yra 7000 kv.m delfinariumas.

Tarp La Pinedos įžymybių yra ir dizainerio Šavjero Mariskalio metalo instaliacija „Pušys“, kuri puošia miestelio promenadą.
Grigiškių Šv. Dvasios koplyčia

**Grigiškių Šventosios Dvasios koplyčia** – katalikų koplyčia, stovinti Vilniaus miesto savivaldybės vakarinėje dalyje, Grigiškėse, 200 m į kairę nuo magistralės . Koplyčioje vykdomos kasdienės pamaldos lietuvių ir lenkų kalbomis. Šalia pastatyta nauja Grigiškių Šv. Dvasios bažnyčia.

## Istorija

1992 m. įsteigta Grigiškių Šv. Dvasios parapija. Naująją koplyčią pašventino 1995 m. kardinolas Audrys Bačkis. Pirmasis klebonas (koplyčios statytojas) – kunigas Edvardas Minkevičius. Pradinė pastato paskirtis turėjo būti parapijos namai, o bažnyčia statoma atskirai. Neužtekus lėšų ir nepastačius bažnyčios, parapijos namuose įrengta koplyčia, kur šiuo metu ir laikomos pamaldos.

Tai viena iš jauniausių Vilniaus arkivyskupijos šventovių. Projekto autorės – architektės Felicija Vilimienė ir Danutė Juškienė. Koplyčioje įrengtas įspūdingas vitražas. Šalia koplyčios veikia parapijos namai, juose yra biblioteka, šarvojimo salė. Pastato dalį užima Seserų eucharistiečių (SJE) vienuoliniai namai.

2020 m. pašventinta Grigiškių Šv. Dvasios bažnyčia.

## Šaltiniai

## Nuorodos

* Grigiškių Šv. Dvasios parapija 
* Parapijos ''Facebook'' paskyra
Ledina Çelo

**Ledina Çelo** (g. 1977 m vasario 9 d. Tiranoje, Albanijoje) – Albanijos dainininkė ir modelis.

2003 m. gruodžio mėnesį vedė Albanijos nacionalinį finalą į Eurovizijos dainų konkursą. Po metų pati dalyvavo tame pačiame konkurse su daina „Nesër Shkoj“ ir užėmė pirmą vietą. Eurovizijos konkurse dainą atliko anglų kalba. Ji iš karto pateko į finalą dėl gerų Anjeza Shahini rezultatų praėjusiais metais. Ji užėmė 16 vietą.

2006 m. lapkričio 19 d. Ledina Çelo su balade „Jemi Të Huaj“ užėmė 2-ąją vietą Kënga Magjike dainų šventėje.

## Nuorodos

* 

|-
Melanžas (kulinarija)

**Melanžas** () – kiaušinių baltymų ir trynių mišinys.

Pramoninėje kulinarijoje kiaušiniai yra nelabai patogi žaliava, nes:
* jų lukštai yra trapūs, todėl kiaušiniai nepatogūs pervežti,
* dėl jų formos tarp kiaušinių yra daug oro tarpų, todėl jie pervežami ir saugomi užima gana daug vietos.
Todėl maisto pramonėje kiaušinius dažnai pakeičia kiaušinių baltymų ir trynių mišinys, vadinamas melanžu, kuris šių trūkumų neturi.

Melanžas yra pusskystė geltona ar geltonai oranžinė masė. Užšaldyto melanžo laikymo trukmė gerokai didesnė. Trūkumas – didesnė mikrobiologinės taršos rizika. Kai kurios stambios maisto pramonės įmonės gamina pasterizuotą melanžą, pakuojamą į aseptines pakuotes. Toks melanžas +4 – +6 °С temperatūroje gali būti laikomas iki 28 d.

Melanžas naudojamas gaminant patiekalus ir gaminius (pvz., šakočius), kuriuos gaminant nebūtini sveiki kiaušiniai.
Reusas

**Reusas** () – Baš Kampo komarkos administracinis centras, esantis Taragonos provincijoje, Katalonijoje, Ispanijoje.

Teritorijoje nuo seno gaminami vynai ir spirituoti gėrimai. Reusas yra žinomas dėl savo komercinės veiklos. Alpinizmo centras. Reuso oro uostas. Mieste gimė architektas Antoni Gaudí.

## Miestų partnerystė
*  Bahija Blanka, Argentina, nuo 1994 m.
*  Hadžičiai, Bosnija ir Hercegovina, nuo 1995 m.
*  Astorga, Ispanija, nuo 1998
*  Amgala-Auino vilajetas, Sacharos Arabų Demokratinė Respublika, nuo 2000 m.
*  Bojerosas, Kuba, nuo 2000 m.
*  Gandija, Ispanija, nuo 2008 m.

## Galerija

Casa Navas.Domenech Muntaner-01.jpg|Casa Navàs
DiM-Reus-CasaRull.jpg|Casa Rull
Reus - Ajuntament - 01.jpg|Turgaus aikštė
Nicoleta Matei

**Nicoleta Matei** (dar žinoma sceniniu vardu **Nico**; g. 1970 m. vasario 1 d.) – Rumunijos dainininkė. Su Vlad Miriță atstovavo Rumunijai 2008 m. Eurovizijos dainų konkurse.

Nicoletta pradėjo dainuoti nuo ankstyvos vaikystės. 1990 metais baigė „The Popular Art School“ mokyklą, nuo 1996 m. dalyvavo keliuose Rumunijos dainavimo konkursuose, laimėjo daugybę apdovanojimų. Daugiausiai žinoma dėl bendradarbiavimo su Rumunijos populiariausiomis hiphop grupėmis, tokiomis kaip Morometzii, Cabron, Puya, Blat Jerga ir Codu Penal.

## Diskografija
* 2003 – Gand pentru ei
* 2005 – Asa cum vrei
* 2007 – Cast Away
* 2010 – Love Mail

## Nuorodos

* Oficiali svetainė 

|-
Christopher Loeak

**Christopher Loeak** (g. 1952 m. lapkričio 11 d.) – Maršalo Salų politikas. 2012-2016 m. jis buvo šeštasis šalies prezidentas.

Christopher Loeak gimė 1952 m. lapkričio 11 d. Ailinglaplapo mieste. Jis baigė Maršalo Salų aukštąją mokyklą, o vėliau mokėsi teisės studijas JAV.

1985 m. C. Loel buvo išrinktas į šalies parlamentą, kuriame atstovavo Ailinglaplapo atolą. Vėliau jis dirbo įvairiose ministerijose ir kelis kartus buvo išrinktas į šalies parlamentą.

2011 m. prezidento rinkimuose jis nugalėjo buvusį prezidentą Jurelang Zedkaia. C. Loel gavo 21 parlamento balsą, jo konkurentas – 11.

## Šaltiniai

|-
Maršaliečių kalba

**Maršaliečių kalba** (taip pat vadinama **Ebon**) – oficiali Maršalo Salų kalba. Yra dvi atskiros tarmės: Raliko salų ir Ratako salų.

Maršaliečių kalba priklauso austronezinei kalbų šeimai.

## Nuorodos
*